I januar 1945 var divisjonen på nytt okkupasjonsstyrke i Norge. Den ble så forsøkt flyttet sørover og til kontinentet. Forflytningen gikk langsommere enn ønsket. Den skjedde dels til fots og dels per jernbane til Oslo. I februar kunne divisjonen skipes over til Danmark. Der ble den reorganisert i området rundt Aarhus til en «Division neuer Art 1945» og sendt videre til Pommern. Her opplevde den sammen med 3. Panzerarmee under generaloberst Erhard Raus og Hasso von Manteuffel den sovjetiske storoffensiven mot Hinterpommern.